CELEX: C2006/331/63
Language: el
Date: 2006-12-30 00:00:00
Title: Υπόθεση T-228/02: Απόφαση του Πρωτοδικείου της 12ης Δεκεμβρίου 2006 — Organisation des Modjahedines du peuple d'Iran κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα κατά ορισμένων προσώπων και οντοτήτων στο πλαίσιο της καταπολέμησης της τρομοκρατίας — Δέσμευση κεφαλαίων — Προσφυγή ακυρώσεως — Δικαιώματα άμυνας — Αιτιολογία — Δικαίωμα επί αποτελεσματικής δικαστικής προστασίας — Αγωγή αποζημιώσεως)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/28
            
         Απόφαση του Πρωτοδικείου της 12ης Δεκεμβρίου 2006 — Organisation des Modjahedines du peuple d'Iran κατά Συμβουλίου
   (Υπόθεση T-228/02) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα κατά ορισμένων προσώπων και οντοτήτων στο πλαίσιο της καταπολέμησης της τρομοκρατίας - Δέσμευση κεφαλαίων - Προσφυγή ακυρώσεως - Δικαιώματα άμυνας - Αιτιολογία - Δικαίωμα επί αποτελεσματικής δικαστικής προστασίας - Αγωγή αποζημιώσεως)
   (2006/C 331/63)
   Γλώσσα διαδικασίας: η γαλλική
   Διάδικοι
   
      Προσφεύγουσα-Ενάγουσα: Organisation des Modjahedines du peuple d'Iran (Auvers-sur-Oise, Γαλλία) (εκπρόσωποι: J.-P. Spitzer, δικηγόρος, D. Vaughan, QC, και É. de Boissieu, δικηγόρος)
   
      Καθού-Εναγόμενο: Συμβούλιο της Ευρωπαϊκής Ενώσεως (εκπρόσωποι: M. Βιτσεντζάτος και M. Bishop)
   
      Παρεμβαίνον προς στήριξη των αιτημάτων του καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: αρχικώς J. E. Collins, στη συνέχεια R. Caudwell και C. Gibbs, επικουρούμενες από την S. Moore, barrister)
   Αντικείμενο της υποθέσεως
   Αφενός, αίτημα ακυρώσεως της κοινής θέσης 2002/340/ΚΕΠΠΑ του Συμβουλίου, της 2ας Μαΐου 2002, σχετικά με την ενημέρωση της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας (ΕΕ L 116, σ. 75), της κοινής θέσης 2002/462/ΚΕΠΠΑ του Συμβουλίου, της 17ης Ιουνίου 2002, σχετικά με την ενημέρωση της κοινής θέσης 2001/931 και την κατάργηση της κοινής θέσης 2002/340 (ΕΕ L 160, σ. 32), καθώς και της απόφασης 2002/460/ΕΚ του Συμβουλίου, της 17ης Ιουνίου 2002, για την εφαρμογή του άρθρου 2, παράγραφος 3, του κανονισμού (EK) 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και την κατάργηση της απόφασης 2002/334/ΕΚ (ΕΕ L 160, σ. 26), στον βαθμό που η προσφεύγουσα περιλαμβάνεται στον κατάλογο των προσώπων, ομάδων και οντοτήτων στα οποία εφαρμόζονται οι διατάξεις αυτές, και, αφετέρου, αίτημα καταβολής αποζημιώσεως.
   Διατακτικό της αποφάσεως
   Το Πρωτοδικείο αποφασίζει:
   
               1.
            
            
               Απορρίπτει την προσφυγή ως εν μέρει απαράδεκτη και εν μέρει αβάσιμη, καθόσον με αυτή ζητείται ακύρωση της κοινής θέσης 2005/936/ΚΕΠΠΑ του Συμβουλίου, της 21ης Δεκεμβρίου 2005, σχετικά με την ενημέρωση της κοινής θέσης 2001/931/ΚΕΠΠΑ και για την κατάργηση της κοινής θέσης 2005/847/ΚΕΠΠΑ.
            
         
               2.
            
            
               Ακυρώνει την απόφαση 2005/930/ΕΚ του Συμβουλίου, της 21ης Δεκεμβρίου 2005, για την εφαρμογή του άρθρου 2, παράγραφος 3, του κανονισμού (ΕΚ) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση της απόφασης 2005/848/ΕΚ, καθόσον αφορά την προσφεύγουσα.
            
         
               3.
            
            
               Απορρίπτει το αίτημα περί επιδικάσεως αποζημιώσεως ως απαράδεκτο.
            
         
               4.
            
            
               Καταδικάζει το Συμβούλιο να φέρει, πέραν των δικών του εξόδων, τα τέσσερα πέμπτα των εξόδων της προσφεύγουσας.
            
         
               5.
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρει τα δικαστικά του έξοδα.
            
         
      (1)  EE C 247 της 12.10.2002.